പാക്കിസ്ഥാന്റെ ക്രിക്കറ്റ് വിജയം ആഘോഷിച്ച അധ്യാപികയെ ജോലിയില് പിരിച്ചുവിട്ടു ജയ്പൂര്: ട്വന്റി ട്വന്റി ലോകകപ്പില് ഇന്ത്യയ്ക്കെതിരായ പാക്കിസ്ഥാന്റെ വിജയം ആഘോഷിച്ച അധ്യാപികയെ സ്കൂള് അധികൃതര് ജോലിയില് നിന്ന് പിരിച്ചുവിട്ടു. രാജസ്ഥാനിലെ ഉദയ്പൂരിലെ നീര്ജ മോദി സ്കൂളിലെ അധ്യാപിക നഫീസ അതാരിയെയാണ് പിരിച്ചുവിട്ടത്. പാകിസ്താന്റെ വിജയത്തില് ആഹ്ലാദം പ്രകടിപ്പിച്ച അധ്യാപികയുടെ വാട്ട്സ്ആപ്പ് പോസ്റ്റ് സോഷ്യല് മീഡിയ പ്ലാറ്റ്ഫോമുകളില് വൈറലായിരുന്നു. പോസ്റ്റില്, ജീത് ഗയേ,ഹം ഞങ്ങള് വിജയിച്ചു എന്ന വാചകത്തോടുകൂടിയ പാകിസ്താന് കളിക്കാരുടെ ചിത്രം അതാരി പങ്കുവെച്ചിരുന്നു. സൊജാതിയ ചാരിറ്റബിള് ട്രസ്റ്റിന്റെ നിയന്ത്രണത്തിലാണ് നീര്ജ മോദി സ്കൂള് പ്രവര്ത്തിക്കുന്നത്. പിരിച്ചുവിടാനുള്ള കാരണം പക്ഷെ നോട്ടീസില് പരാമര്ശിച്ചിട്ടില്ല. പിരിച്ചുവിട്ട കാര്യം സ്കൂള് അധികൃതര് സ്ഥിരീകരിച്ചു. ഇന്നലെ ചേര്ന്ന യോഗത്തിലാണ് നഫീസ അതാരിയെ പിരിച്ചുവിടാന് തീരുമാനിച്ചത്.